stanford-oval/wikipedia huggingface dataset:
Kuolema Niilillä (elokuva)
Juoni

Vastikään avioitunut amerikkalaisperijätär Linnet Ridgeway Doyle (Lois Chiles) löydetään kuolleena Niilillä seilaavalta luksusristeilijältä S.S. Karnakilta. Murhasta epäiltynä on varsin sekalainen joukko aluksen matkustajia. Mutta aluksella on myös kuuluisa yksityisetsivä Hercule Poirot (Peter Ustinov), jonka pienet harmaat aivosolut joutuvat todelliselle koetukselle hänen kamppaillessaan murhamysteerion kanssa.
Näyttelijät

| 0 | 1 | 2 |
| --- | --- | --- |
|  Peter Ustinov  | … |  Hercule Poirot, kuuluisa belgialainen etsivä   |
|  Lois Chiles  | … |  Linnet Ridgeway Doyle, paljon vihollisia omaava kaunis perijätär   |
|  Simon MacCorkindale  | … |  Simon Doyle, Linnetin aviomies   |
|  Mia Farrow  | … |  Jacqueline de Bellefort, Linnetin vanha koulukaveri, aikaisemmin ollut kihloissa Simonin kanssa   |
|  Jane Birkin  | … |  Louise Bourget, Linnetin palvelustyttö   |
|  George Kennedy  | … |  Andrew Pennington, Linnetin kavaltava asianajaja   |
|  Bette Davis  | … |  Marie Van Schuyler, rikas kleptomaani   |
|  Maggie Smith  | … |  Neiti Bowers, Van Schuylerin seuralainen, jonka perheen tuhosi Ridgewayt   |
|  Angela Lansbury  | … |  Salome Otterbourne, eksoottinen kirjailija   |
|  Olivia Hussey  | … |  Rosalie Otterbourne, Salomen herkkä ja uskollinen tytär   |
|  David Niven  | … |  Eversti Johnny Race, Poirot’n ystävä   |
|  Jon Finch  | … |  Herra James Ferguson, kommunisti, joka paheksuu Linnetin varallisuutta   |
|  Jack Warden  | … |  Tohtori Bessner, sveitsiläinen tohtori, jonka metodeja Linnet valittaa   |
|  Celia Imrie  | … |  Palvelustyttö   |
|  Harry Andrews  | … |  Barnstable   |
|  Sam Wanamaker  | … |  Rockford   |
|  I. S. Johar  | … |  Herra Chaudhry, Karnakin johtaja   |
|  Saeed Jaffrey  | … |  Palvelija Karnakilla   |
Tuotanto

Kuolema Niilillä kuvattiin Technicolor-menetelmällä seitsemässä viikossa Egyptissä. Elokuvaa kuvattiin neljä viikkoa höyrylaiva Karnakilla (SS Sudan) ja kolme viikkoa Assuanissa, Abu Simbelissä, Luxorissa, Gizassa ja Kairossa. Elokuvan kohtauksia kuvattiin myös Pinewood Studiosilla Buckinghamshiren Iver Heathissa.
Linnet Ridgewayn roolia tarjottiin ensin Cybill Shepherdille, mutta hän kieltäytyi. Rooli annettiin myöhemmin Lois Chilesille.
Kuvaukset jouduttiin joka päivä keskeyttämään keskipäivän aikaan kahdeksi tunniksi korkean lämpötilan takia; lämpötila nousi jopa 54 celsiusasteeseen. Tämän takia meikkaus alkoi jo neljältä aamulla ja kuvaukset kuudelta.
Laivalla kenelläkään ei ollut omaa pukuhuonettaan, ja tämän takia Bette Davis, Maggie Smith ja Angela Lansbury jakoivat kolmestaan yhden huoneen.
Alun perin Albert Finneytä pyydettiin uusimaan roolinsa Poirot’na. Hän kuitenkin kieltäytyi uusimasta roolia, koska hän oli tuntenut olonsa epämukavaksi maskeerauksessaan Idän pikajunan arvoituksen kuvauksissa junan kuumissa tiloissa ja Kuolema Niilillä -elokuvaa kuvatessa hän olisi joutunut kokemaan saman uudestaan vielä korkeammissa lämpötiloissa.
Julkaisu

Kuolema Niilillä sai ensi-iltansa Yhdysvalloissa 29. syyskuuta 1978. Britanniassa elokuva julkaistiin 6. lokakuuta. Suomessa se sai ensi-iltansa 9. helmikuuta 1979. Columbia-EMI-Warner toimi elokuvan jakelijana Isossa-Britanniassa ja Paramount Pictures Yhdysvalloissa.
Kuolema Niilillä julkaistiin Yhdysvalloissa DVD:lle ensimmäisen kerran 27. helmikuuta 2001.
Vastaanotto

Kuolema Niilillä on saanut osakseen laajalti positiivista palautetta. Rotten Tomatoes -sivustolla elokuvalla on 80 prosentin ”tuore”-arvosana, joka perustuu kymmeneen arvosteluun. Internet Movie Databasessa elokuvalla on 7,1 tähteä kymmenestä, mikä perustuu yli 12 000 tähteytykseen.
Kuolema Niilillä -elokuvasta odotettiin suosittua yleisömenestystä vuoden 1974 Idän pikajunan arvoitus -elokuvan tapaan. Idän pikajunan arvoitus oli ilmestyessään menestynein brittiläinen elokuva. Kuolema Niilillä ei kuitenkaan tuottanut Yhdysvalloissa kuin 14,5 miljoonaa dollaria (Idän pikajunan arvoitus oli tuottanut 25 miljoonaa), vaikka se oli Idän pikajunan arvoituksen tapaan saanut kiitettävän vastaanoton, sijoittui yhtä lailla eksoottisiin paikkoihin, oli yksityiskohtainen ja näyttelijäkaarti oli täynnä tähtiä.
Vastaanotto > Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1978 | National Board of Review -palkinto | Paras naissivuosa | Angela Lansbury | Voitto |
| 1979 | Oscar-palkinto | Paras puvustus | Anthony Powell | Voitto |
| 1979 | Bafta-palkinto | Paras puvustus | Anthony Powell | Voitto |
| 1979 | Bafta-palkinto | Paras miespääosa | Peter Ustinov | Ehdokkuus |
| 1979 | Bafta-palkinto | Paras naissivuosa | Maggie Smith | Ehdokkuus |
| 1979 | Bafta-palkinto | Paras naissivuosa | Angela Lansbury | Ehdokkuus |
| 1979 | Edgar Allan Poe -palkinto | Paras elokuva | Anthony Shaffer | Ehdokkuus |
| 1979 | Golden Globe | Paras ulkomaalainen elokuva | Englanti | Ehdokkuus |
| 1980 | Evening Standard -elokuvapalkinto | Paras elokuva | John Guillermin | Voitto |
| 1980 | Evening Standard -elokuvapalkinto | Paras miespääosa | Peter Ustinov | Voitto |
Ustinov Poirot’na

| Ustinov Poirot’na> Vuosi | Ustinov Poirot’na> Elokuva | Ustinov Poirot’na> Laji | Ustinov Poirot’na>  | Ustinov Poirot’na>  |
| --- | --- | --- | --- | --- |
| 1978 | Kuolema Niilillä | Elokuva |  |  |
| 1982 | Rikos auringon alla | Elokuva |  |  |
| 1985 | Thirteen at Dinner | Televisioelokuva |  |  |
| 1986 | Dead Man's Folly | Televisioelokuva |  |  |
| 1986 | Kolmiomurha | Televisioelokuva |  |  |
| 1988 | Hänet täytyy tappaa | Elokuva |  |  |
Aiheesta muualla

Kuolema Niilillä Internet Movie Databasessa (englanniksi)
Kuolema Niilillä Elonet.
Kuolema Niilillä AllMoviessa. (englanniksi)
Kuolema Niilillä Rotten Tomatoesissa (englanniksi)
Kuolema Niilillä Box Office Mojossa (englanniksi)
Keskinen (Tammela)

| Keskinen |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°52′50″N, 23°57′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  Salakkajoki Kylänlammiin 
Järvinumero:  35.934.1.014
Mittaustietoja
Pinnankorkeus:  124,1 m 
Rantaviiva:  3,378 km 
Pinta-ala:  0,15601 km² 
 fiKeskinen 
Keskinen on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen, Kyläsillanjokeen päättyvään, reittiin se kuuluu.
Maantiede

Järven pinta-ala on 16 hehtaaria ja sen pituus on 850 metriä ja leveys 400 metriä. Siihen laskee neljä metsäojaa eri suunnilta, Koverojärven laskuoja kaakosta ja Ylimmäisen laskuoja pohjoisesta. Järven luusua sijaitsee järven etelärannalla, josta saa alkunsa 220 metriä pitkä Salakkajoki, joka laskee Kylänlammiin.
Järven rantaviiva on 3,4 kilometriä pitkä ja sen ranta on pääosin moreenipohjaista metsämaastoa, jossa pienet rantakaistaleet ovat soistuneet. Järvessä on yhdeksän saarta, joista Lammassaari ja sen viereinen saari ovat suuria. Lammassaressa on loma-asunto. Järven rannoille on rakennettu toistakymmentä loma-asuntoa ja yksi maatila, joille johtaa tiet Kuuslammin kylän läpi kulkevasta Teuron tieltä.
Historia

Vuoden 1884 Senaatin kartastossa järven nimi on kirjoitettu "Koskijärvi". Järven rantaviivan viereen on piirretty ruohottumista ilmaisemia karttamerkkejä. Järven rannat olivat tuolloin asumattomia.
Kendra Sunderland

| Kendra Sunderland |
| --- | --- |

Henkilötiedot
Syntynyt: 16. kesäkuuta 1995 (ikä 29)
Pornonäyttelijä
Aktiivisena:  2015-
Pituus:  175 cm
Aiheesta muualla
IMDb
Kendra Sunderland (s. 16. kesäkuuta 1995 Salem, Oregon) on yhdysvaltalainen pornonäyttelijä. Hän on toiminut myös Penthousen mallina ja oli kuukauden Penthouse Pet toukokuussa 2015.
Tammikuussa 2015 19-vuotiaana hän tuli tunnetuksi kuvattuaan webkameralla seksivideon Oregonin yliopiston kirjastossa.
Aiheesta muualla

Kendra Sunderland Internet Movie Databasessa. (englanniksi)
Keskinen (Toivakka, Kankainen)

| Keskinen |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°13′19″N, 26°14′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lievestuoreenjärven valuma-alue (14.39)
Laskujoki:  Lapinjoki Lapinjärveen 
Järvinumero:  14.394.1.004
Mittaustietoja
Pinnankorkeus:  89,6 m  
Pituus:  290 m  
Leveys:  200 m  
Rantaviiva:  0,845 km  
Pinta-ala:  4,028 ha  
Tilavuus:  0.000041 km³ 
Keskisyvyys:  1,02 m  
Suurin syvyys:  2,1 m  
Saaria:  ei saaria 
 fiKeskinen 
Keskinen  eli Pieni Lapinjärvi  on Keski-Suomessa Toivakassa Kankaisten lähellä sijaitseva järvi.
Maantietoa

Järven pinta-ala on 4,0 hehtaaria, se on 300 metriä pitkä ja 200 metriä leveä. Järvellä ei ole kartan mukaan saaria. Järven tilavuudeksi on saatu 41 100 kuutiometriä. Sen keskisyvyys on 1,0 metriä ja suurin syvyys on 2,1 metriä. Sen rantaviivan pituus on 850 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Lievestuoreenjärven valuma-alueella (14.39), jonka Hohonjoen valuma-alueeseen (14.394) se kuuluu. Järven vedenpinnan korkeus on 89,6 metriä mpy.
Kendra Wilkinson

| Kendra Wilkinson |
| --- | --- |

Henkilötiedot
Syntynyt: 12. kesäkuuta 1985 (ikä 39) San Diego, Kalifornia, Yhdysvallat
Ammatti:  valokuvamalli, näyttelijä
Aiheesta muualla
Kotisivu
Kendra Leigh Wilkinson (s. 12. kesäkuuta 1985, San Diego, Kalifornia) on yhdysvaltalainen televisiokasvo ja malli. Hänet tunnetaan parhaiten tositelevisiosarjasta The Girls Next Door, jossa kerrottiin Playboy-kartanon elämästä.
Wilkinson kärsi nuorena pahasta masennuksesta. Hän on kertonut yrittäneensä itsemurhaa muutaman kerran. Wilkinsonin äiti vei hänet lopulta psykiatriseen sairaalaan, jonne hänet otettiin potilaana. Wilkinson aloitti 13-vuotiaana käyttämään kokaiinia, josta hänen ongelmat huumeidenkäytön kanssa alkoivat.
Hän oli Playboy-lehden omistajan Hugh Hefnerin yksi tyttöystävä ja avopuoliso vuosina 2004–2008 ja poseerasi useita kertoja kyseisessä lehdessä. Hefner oli parin tavatessa 78-vuotias ja Wilkinson 18. Wilkinson kertoi avoimesti vuonna 2011 julkaisemassaan elämäkerrassa Sliding Into Home, että hän petti Hefneriä suhteen aikana useiden miesten kanssa. Wilkinson on kertonut olleensa onneton asuessaan Playboy-kartanossa.
Wilkinson osallistui myös Britannian Viidakon tähtöset -tosi-tv-sarjaan vuonna 2017.
Wilkinson nai amerikkalaisen jalkapallon NFL-pelaaja Hank Basketin 2009. Pari erosi vuonna 2018 ja heillä on kaksi lasta, Hank (s. 2009) ja Alijah (s. 2014).
Wilkinson opiskeli koronakaranteenin aikana keväällä 2020 uuden ammatin ja valmistui kiinteistönvälittäjäksi kesällä 2020.
Aiheesta muualla

Kendra Wilkinson virallinen kotisivu (englanniksi)
Kendra Wilkinson Internet Movie Databasessa. (englanniksi)
Keskinen talousalue

Keskinen talousalue kartalla
Keskinen talousalue (ven. Центральный экономический район, Tsentralnyi ekonomitšeski raion) on yksi Venäjän 12:sta talousalueesta. Siihen sisältyy Brjanskin alue, Ivanovon alue, Kalugan alue, Kostroman alue, Moskovan liittovaltiokaupunki, Moskovan alue, Orjolin alue, Rjazanin alue, Smolenskin alue, Tulan alue, Tverin alue, Vladimirin alue ja Jaroslavlin alue. Alueen pinta-ala on 483 000 km² ja väkiluku on 30,5 miljoonaa[lähde? ] (2002). Väestötiheys on 62 as./km² ja kaupungistumisaste 83 %.
Kanon Wakeshima

Kanon Wakeshima esiintymässä vuonna 2009.
Kanon Wakeshima (分島 花音, s. 28. kesäkuuta 1988) on japanilainen laulaja ja sellisti.
Wakeshiman ensimmäinen single ”Still Doll” julkaistiin 28. toukokuuta 2008. Kappale soi Vampire Knight -animesarjan loppumusiikkina. Wakeshiman toinen single ”Suna no Oshiro” (suom. hiekkalinna) julkaistiin 12. marraskuuta 2008, ja sitä käytettiin sarjan toisen kauden, Vampire Knight Guiltyn, loppumusiikkina. Wakeshiman debyyttialbumi ”Shinshoku Dolce” ilmestyi tammikuussa 2009.
Kanon Wakeshima perusti yhtyeen Kanon x Kanon yhdessä An Cafen basistin Shinya ”Kanon” Sanon kanssa vuonna 2010. Heidän musiikkinsa yhdistelee klassisen- ja pop-musiikin tyylejä.
Tausta

Kanon Wakeshima aloitti sellon soittamisen kolmen vuoden ikäisenä musikaalisten vanhempiensa kannustamana. Kouluikäisenä Wakeshima opiskeli sellon soittamista ja esiintyi erilaisissa klassisissa kokoonpanoissa. Myöhemmin hän alkoi myös säveltää omia kappaleita, joita hän esitti laulaen ja selloa soittaen.
Wakeshima osallistui Sony Music Entertainmentin koe-esiintymiseen ja sai levytyssopimuksen Sonyn levy-yhtiöön DefStar Recodsiin. Visual kei -tähtenäkin tunnettu Mana ihastui Wakeshiman lahjakkuuteen ja ryhtyi tämän ensimmäisen singlen ”Still Dollin” tuottajaksi.
Wakeshimalla on käytössään eri sello eri tilanteissa – yksi on konsertteja, yksi musiikkivideoita ja yksi nauhoittamista varten. Wakeshima on myös nimennyt sellonsa. Live-esiintymisissä hän käyttää useimmiten valkoista ”Mikazuki-san” (suom. puolikuu) nimistä selloa. Punainen ”Nanachie-san” (suom. viisaus) puolestaan esiintyy pääasiassa naisen musiikkivideoilla, kun taas ruskea ”Yaeharu-san” (suom. monikerroksinen syksy) toimii pääasiassa harjoitus- ja nauhoitusinstrumenttina. ”Yaeharu-san” on Wakeshimalle erityisen tärkeä, sillä se on ollut hänellä aina ala-asteesta asti.
Diskografia > Albumit

Shinshoku Dolce (2009)
Lolitawork Libretto (2010)
Diskografia > Singlet

”Still Doll” (2008)
”Suna no Oshiro” (2008)
”Tōmei no Kagi” (2009)
Diskografia > Musiikkivideot

”Still Doll” (2008)
”Suna no Oshiro” (2008)
Diskografia > Kanon x Kanon singlet

”Calendula Requiem” (2010)
”Koi no Doutei” (2011)
Aiheesta muualla

Kuvia tai muita tiedostoja aiheesta Kanon Wakeshima Wikimedia Commonsissa
Virallinen sivusto (japaniksi, englanniksi)
Kansanlääkintäseura

Kansanlääkintäseura on vuonna 1986 rekisteröity, voittoa tavoittelematon yhdistys, jonka tarkoituksena on vaalia kansanlääkintäperinnettä, edistää kansanparantajien ja terveydenhoitohenkilöstön yhteistyötä, toimia kansanlääkintäperinteen ja oppilääketieteen välisen ymmärtämyksen ja yhteistyön lisäämiseksi, tukea kansanlääkintäperinteen tutkimusta, tallennusta ja elvyttämistä sekä edistää kansanlääkintäperinteen elvyttämiseen tarkoitettujen tutkimus-, hoito- ja koulutustilojen aikaansaamista.
Kansanlääkintäseura ylläpitää ja valvoo kalevalaisen jäsenkorjauksen koulutusta sekä kalevalaisen jäsenkorjauksen nimikkeen käyttöä.
Kaksin karkuteillä

| Kaksin karkuteillä> Tangled |
| --- | --- |

Ohjaaja:  Nathan Greno Byron Howard
Käsikirjoittaja:  Dan Fogelman
Perustuu:  Grimmin veljesten satuun Tähkäpää
Tuottaja:  Roy Conli
Säveltäjä:  Alan Menken
Leikkaaja:  Tim Mertens
Pääosat:  Mandy Moore Zachary Levi Donna Murphy
Valmistustiedot
Valmistusmaa:  Yhdysvallat
Tuotantoyhtiö:  Walt Disney Studios Motion Pictures Walt Disney Pictures Walt Disney Animation Studios
Levittäjä:  Disney+
Ensi-ilta:   24. marraskuuta 2010   11. helmikuuta 2011
Kesto:  100 minuuttia
Alkuperäiskieli:  englanti
Budjetti:  260 milj. dollaria
Tuotto:  591,8 milj. dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kaksin karkuteillä (engl. Tangled, aiemmalta työnimeltään Rapunzel ja Rapunzel Unbraided) on 24. marraskuuta 2010 ensi-iltansa saanut yhdysvaltalainen tietokoneanimaatioelokuva, joka tuli Suomessa ensi-iltaan 11. helmikuuta 2011. Elokuva on Walt Disney Animation Studiosin 50. animaatioelokuva ja se julkaistiin 3D:nä.
Elokuvan on tuottanut The Walt Disney Company ja levittänyt Walt Disney Pictures. Elokuvan tekeminen kesti kuusi vuotta ja kulutti 260 miljoonaa dollaria, minkä vuoksi se on maailman kallein animoitu elokuva ja kaikkien aikojen yhdenneksitoista kallein elokuva (toukokuussa 2019).[lähde? ] Tarinaan on yhdistetty Grimmin veljesten Mestarivaras - ja Tähkäpää -tarinat.
Elokuvan tarinaa jatkaa vuonna 2012 julkaistu kuusiminuuttinen lyhytanimaatio Hiuksia nostattavat häät. Elokuvan ja lyhytanimaation väliin sijoittuva animaatiosarja alkoi Disney Channelilla maaliskuussa 2017.
Äänirooleissa

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Delaney Rose Stein (nuori) Mandy Moore (aikuinen) | Seera Alexander (nuori) Maria Ylipää (aikuinen) | Tähkäpää |
| Zachary Levi | Lauri Tähkä | Flynn Rider/Eugene Fitzherbert |
| Donna Murphy | Sari Ann Moilanen | Gothel |
| Ron Perlman | Tommi Korpela | Kelmilän veljekset |
| M. C. Gainey | Eero Saarinen | Vartiokaartin johtaja |
| Jeffrey Tambor | Antti Paavilainen | Isonenä |
| Paul F. Tompkins | Antti Pääkkönen | Pieni humalainen rosvo |
| Brad Garrett | Sasu Moilanen | Koukkurosvo |
| Richard Kiel | Pasi Ruohonen | Vlad |
Lisäksi suomenkielisissä sivurooleissa Aku Laitinen, Teuvo Matala, Susa Saukko, Rauno Ahonen, Juha Kortehisto, Jesse Vierelä, Jukka Tiirikainen sekä Mikael Eklund.
Aiheesta muualla

Laajalahti, Päivi: Kaksin karkuteillä. Episodi 9.2.2011.
Peltonen, Jari Tapani: Kaksin karkuteillä. V2.fi 11.2.2011.
Riskala, Tuomas: Kaksin karkuteillä. Iltalehti 10.2.2011.
Tähkä, Lauri: Kultakutri seikkailee. Helsingin Sanomat 10.2.2011.
Valta, Jenni: Kaksin karkuteillä. Film-o-holic.com 11.2.2011.
Keltainen valtio

Keltainen valtio on Suomessa sotilaallisissa skenaarioissa ja kielenkäytössä käytetty ilmaisu Suomeen tai muihin lähialueisiinsa vihamielisesti suhtautuvasta tai niihin hyökkäävästä Suomen lähialueella sijaitsevasta valtiosta. Kiertoilmaisuna eli eufemismina sitä käytetään joskus myös yleisemmin esimerkiksi populaarikulttuurissa puhuttaessa Venäjästä tai sitä edeltäneestä Neuvostoliitosta.
»Keltainen valtio on ilmaissut maansa median välityksellä avoimesti vastustavansa Suomen Nato-jäsenyyttä. Tasavallan presidentti sekä pääministeri ovat käyneet keskustelua Suomen mahdollisesta jäsenyydestä Keltaisen valtion keskeisimpien johtajien kanssa. Keltaisen valtion johtajat ovat ilmaisseet tasavallan presidentille maiden ulkopoliittisten suhteiden kärsivän olennaisesti, mikäli Suomi päättää hakea jäsenyyttä.»
Hyökkääjältä puolustautuvaa maata eli Suomea kutsuttiin vastaavissa skenaarioissa yleensä "siniseksi valtioksi". Vastaavasti sinisen valtion länsipuolella olevaa valtiota eli Ruotsia on kutsuttu "oranssiksi valtioksi".
Venäjän hyökättyä Ukrainaan Puolustusvoimat kertoi heinäkuussa 2022 Puolustusvoimien keskustelukulttuurin muuttumisesta. Puolustusvoimat kertoo keskustelevansa Venäjästä ja Venäjän uhasta aikaisempaa avoimemmin, eikä keltaista valtiota käytetä Puolustusvoimien opetuksessa enää.
Aiheesta muualla

Helsingin Reservin Sanomat 6/2018
Maavoimat
Ilta-Sanomat 10.12.2018
Intti-suomi sanakirja
Valkealan Sanomat 7.12.2019 (Arkistoitu – Internet Archive)
Keskinen (Rautalampi)

| Keskinen |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°28′54″N, 26°48′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  Kuorekoski Pieni-Myhiin 
Järvinumero:  14.718.1.044
Mittaustietoja
Pinnankorkeus:  104 m  
Pituus:  770 m  
Leveys:  210 m  
Rantaviiva:  1,131 km  
Pinta-ala:  5,044 ha  
Suurin syvyys:  6,6 m  
Saaria:  ei saaria 
 fiKeskinen 
Keskinen  on Pohjois-Savossa Rautalammilla  Ihalaiskylän lähellä sijaitseva järvi.
Maantietoa

Järvi on 770 metriä pitkä, 210 metriä leveä, ja sen pinta-ala on 5,0 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 104 metriä mpy.
Kumikameli

| Kumikameli> Tiedot |
| --- | --- |
Toiminnassa:  1986–
Tyylilaji:  punk hard rock heavy metal hardcore punk
Kotipaikka:  Joensuu, Suomi
Laulukieli:  suomi
Jäsenet:  Jarmo Koponen, laulu, kosketinsoittimet   Jussi Musikka, kitara, taustalaulu   Jouni Vento, basso, taustalaulu   Herman Keränen, rummut  
Entiset jäsenet:  Petteri Kukkonen, kosketinsoittimet (1986–1990)  Hannu Lajunen, rummut (1986–1993)  Jouni Hukka, rummut (1993)  Janne Hurskainen, rummut (1993–1994)  Anssi Rosenius, rummut (1994–2000)  Olli-Matti Wahlström, rummut (2000–2015)  Jukka Hyrkäs, kitara (1993–1994) 
Levy-yhtiö:  Stupido Twins, 1991–   60.000 Järveä, 1989–1990   Discophon, 1988–1989  
Aiheesta muualla
Kotisivut
Infobox OKNimi-testi OK: 
Kumikameli on Jarmo "Toppo" Koposen, Hannu "Laiska" Lajusen ja Petteri Kukkosen vuonna 1986 perustama rock-yhtye. Yhtyeen ensimmäiset levytykset olivat omaperäistä huumorimusiikkia, josta oli löydettävissä itämaisiakin sävyjä. Tuohon aikaan yhtye ei käyttänyt  kitaraa soitinvalikoimassaan, koska halusi välttää rockmusiikin perinteisiä piirteitä.
1990-luvun alussa kokoonpanon uudistuessa vaihtui tyylisuunta raskaaksi punkiksi ja vuonna 2004 ilmestyneellä Kinahmo-albumilla oli jo selviä heavy metal- ja hardcore punk -vaikutteita. Yhtyeen kitaristi Jussi Musikka sekä entinen rumpali Olli-Matti Wahlström vaikuttavat myös 51koodia-yhtyeessä. Kumikameli tunnetaan myös sivuprojekteistaan, joista menestynein ja tunnetuin on humppa-coveryhtye Eläkeläiset.
Jäsenet

Jarmo "Toppo" Koponen – laulu, kosketinsoittimet (1986–)
Jussi "Jute" Musikka – kitara, taustalaulu (1996–)
Jouni "Joppe" Vento – basso, taustalaulu (1990–)
Herman Keränen – rummut (2015–)
Jäsenet > Entiset jäsenet

Petteri Kukkonen – kosketinsoittimet (1986–1990)
Hannu "Laiska" Lajunen – rummut (1986–1993)
Jouni "Huuko" Hukka – rummut (1993)
Janne "Ema" Hurskainen – rummut (1993–1994)
Jukka "Prinssi" Hyrkäs – kitara (1993–1994)
Anssi "Ronski" Rosenius – rummut (1996–2000)
Olli-Matti Wahlström – rummut (2000–2015)
Julkaisut > Albumit

Kumikameli (1988)
Nahkasuiden paluu (1989)
Marsin sankarit (1991)
Kourallinen kääpiöitä (1992)
Ufojen lunnaat (1993)
Saturnuksen vararengas (1994) Ei virallisesti julkaistu
Senssit/Förbannade (1997)
La Serenada (1999)
Avara luonto (2000)
Oparin aarteet (2002)
Kinahmo (2004)
Simsalabim (2006)
Voima ja kunnia (2010)
Verta ja suolia (2016)
Kirppusirkus (2020)
Julkaisut > Kokoelmalevyt

Parhautta (1996)
Sulaa kultaa (2008)
Julkaisut > Singlet

Kuminen mies / Paperikapteeni / Halki erämaan (1988)
Horjuva holtiton matkustaja / Isän kädestä (1988)
Laulava kinkku (1988)
Vihonviimeinen lehmipoikalaulu / Keskonen räp (1989)
Pieni puinen poika / Psykopaatti / Kojoottilaulu / Mammuttilaulu (1989)
Joppe Karhunen / Särkyvää (1990)
Valitut palat / Ahmatti ja taskulaskin (1990)
Voima / Hei hei hei (1992)
Kääpiöitä / Silmäkovana (1993)
Huipputähtien ykköshitit (1999) split-single Eläkeläisten kanssa
Kiitokset humpasta / Oparin aarteet (2002) split-single Eläkeläisten kanssa
Rosvot (2019) digisingle
Narsistiset natsit (2020)
Julkaisut > EP:t

Voitto (1994)
Kultainen python (2014)
Hopeinen kyy (2015)
Boan arkki (2015)
Ongelmajätettä (2017)